**Nota informativă la proiectul de hotărîre a Guvernului „Privind abrogarea Hotărîrii Guvernului nr.105 din 03 februarie 2005 „Pentru aprobarea Regulamentului cu privire la modul de stabilire a volumului de alocaţii din bugetul de stat pentru instituţia publică naţională a audiovizualului Compania „Teleradio-Moldova””**

Proiectul dat este elaborat în scopul abrogării unor dispoziții normative care sunt depășite în timp. Prevederile acesteia nu mai sunt actuale, intrînd în contradicție cu normele juridice ale unui act juridic ierarhic superior - Codul Audiovizualului, adoptat de către Parlamentul Republicii Moldova la data de 27 iulie 2006.

Conform prevederilor art.64 din Cod, Compania este finanțată din subvenții de la bugetul de stat, potrivit Caietului de sarcini. Totodată, conform art.62, caietul de sarcini se compune din două părți distincte: planul financiar și declarația politicii de programe (pentru Companie și, separate, pentru fiecare serviciu de programe), care servesc drept temei pentru asigurarea transparenței și susținerii publice în activitățile companiei, precum și pentru aprobarea bugetului ei anual. Astfel, în temeiul prevederilor Codului Audiovizualului, începînd cu anul 2008, caietele de sarcini ale Companiei adoptate de Consiliul de Observatori prevăd volumul de emisie televizuală și radiofonică 24 ore din 24.

Totodată, conform Hotărîrii Guvernului nr.105 din 03 februarie 2005 „Pentru aprobarea Regulamentului cu privire la modul de stabilire a volumului de alocaţii din bugetul de stat pentru instituţia publică naţională a audiovizualului Compania „Teleradio-Moldova””, statul asigură financiar difuzarea emisiunilor în limitele de 12 ore de emitere zilnică televizată pe întreg teritoriul Republicii Moldova a programului „TV Moldova 1” și 18 ore emitere zilnică radiofonică a programului „Radio Moldova”, în cadrul orelor prevăzute în licența de emisie eliberată de către Consiliul Coordonator al Audiovizualului. La fel, regulamentul prevede că la etapa de proiectare a cheltuielilor bugetare pentru următorul an financiar, volumul alocațiilor bugetare se estimează în funcție de volumul orelor de emitere televizată și radiofonică finanțate de la bugetul de stat și de costul unei ore de emisie, calculate pentru anul precedent celui planificat, cu aplicarea indicelui prețurilor de consum pe anul viitor.

Astfel, avînd în vedere că actul normativ respectiv nu poate fi considerat baza legală pentru finanțarea IPNA Compania Teleradio-Moldova, acesta se propune spre abrogare.